Jasper se Griffelgids » 2008» May
Verwyl die Sondag
May 5, 2008 Algemeen 12 Comments
Wat is daar nou lekkerder op 'n sondag as om saam met goeie vriende 'n lekker kuiertjie te maak om 'n lamsnek potjie.
So teen 9 uur die kole aan die gang gekry en 'n bietjie uie, greenpepper, knoffel en gemmer gebraai en toe oorbedek met 'n stewige klompie lamsnek filette in blokkies gesny.
terwyl die outjie lekker staan en borrel kom die Lamb stock met mint sousie by en die klankie wat op die windjie verby kom is heel parmantig…
Na sowat 'n uur of wat se prut het die aartappels en pampoentjies bygekom en na nog sowat 'n uur die res van die groenigheidjies. So bietjie blomkool en worteltjies met 'n stukkie broccoli net om die outjie so effense kleurtjie te gee. 'n glasie wit chardonnay kom by om die skapie bietjie te troos waarna die deksel opgesit word om alles snoesig te hou vir die geselskap.
Nog so 3 ure se stille sluimering met net die kole se rokie en 'n effense klankie wat die atmosfeer skep.
May 2, 2008 Algemeen 11 Comments
Ek sweer die hele wereld het tot stilstand gekom gister en vandag. Nie net gebeur daar haas boggerol op meeste blogs nie, maar selfs in Engeland reageer die baas van 'n besigheid nie op 'n oproep van 'n klient wat bittergraag 'n bestelling wil plaas vir £1,250,000.00 nie. Dis nou Ponde, nie Rande nie….
Wat de hel gaan aan met die mensdom?
Ek probeer nou al 3 dae om iemand in die hande te kry vir 'n invoice address en my e-posse gaan net ongesiens verby. Het dit selfs gestuur na die grootbase toe en niks gebeur nie.